Ontwerper: Pieter Karel Fourie. Gedurende 1999 'n Graad 6-leerling aan die CVO Marmer. Sy ontwerp is in 'n kompetisie deur die destydse Opvoedingsraadaanvaar.
Simboliek: In die boonste helfte onder die naam van die Skool, 'n tweeledige aansig van die vrugte van die vallei, in hierdie geval druiwe en sitrus. Simbolies van die vrug wat die mens herkenbaar maak aan die Gees wat in hom heers. In die onderste helfte, die marmerrots. Die rots wat reinwit en ewig vasgeanker staan. Simbolies van die rein, onomstootlike karakter en mensestrewe van die mense wat hier dien en gedien word.
◦Leerlinge moet betyds by die skool wees: 07:15
◦By aankoms gebruik asseblief die sy-ingange.
◦Geen leerling mag die skool sonder die Hoof se toestemming verlaat nie. Volg ook die uitteken prosedure.
◦Wanneer leerlinge uit die skool geneem word vir vroeë of laat vakansies, of watter rede ookal, moet die Hoof deur die ouers in kennis gestel word.
◦Geen leerling in klaskamers tydens pouses.
◦Beskadiging van skooleiendom sal voor vergoed word.
◦Geen speelgoed word by die skool toegelaat nie.
◦Ouers moet asseblief nie tydens skoolure by die klasse opdaag sonder om eers by die kantoor aan te meld nie. Gebruik dienooreenkomstig die voordeur by die sekretaresse en nie die sy-ingange nie.
◦Klerebank: 'n afspraak kan met mev Hanina Oelofse gemaak word.
◦Geen leerling mag tydens klastyd op die stoepe beweeg sonder 'n wit kaartjie nie.
◦Snoepie sal slegs oop wees vir leerlinge tydens die eerste pouse van 20 minute.
◦Siek kinders moet liewer nie skool toe gestuur word nie. Indien hulle wel gestuur word, moet ouers asseblief die skool in kennis stel van die kind se moontlike ongesteldheid.
◦Deelname aan fiksheidsprogramme is verpligtend vir alle kinders. In geval van ernstige kwale, bly dit die ouer se verantwoordelikheid om die skool in kennis te stel.
◦Leerlinge tree netjies in twee rye aan voordat die onderwyser/es toestemming verleen om die klas binne te mag gaan.
◦Tydens aantrede voor klasse sal daar onmiddellike stilte deur leerlinge gehandhaaf word.
◦Leerlinge staan agter hul stoele totdat hulle deur die onderwyser/es gevra word om te sit met die aanvang van periodes.
◦Leerlinge staan op wanneer volwasse besoekers die klasse binnekom tydens besoeke in klastyd.
◦Geen leuens, skeltaal of onbeskoftheid sal in die klaskamers en op die skoolgronde geduld word nie.
◦Slegs tasse of rugsakke met versterkte kante mag gebruik word.
◦Niks mag op die tasse geskryf wees, geskets of geplak word nie - tasse mag wel gemerk word met bv. 'n naamkaartjie.
Handboeke is en bly die eiendom van die skool. Leerlinge is aanspreeklik vir alle handboeke aan hulle uitgereik en moet verlore en vernielde boeke self vervang. BCVOhandleidings wat die eiendom van leerlinge is, asook alle ander handleidings en handboeke moet te alle tye netjies met plastiek oorgetrek word.
Die skool voorsien jaarliks huiswerkboeke teen minimale koste. Leerlinge moet dus nie ander huiswerkboeke aankoop nie. Die gebruik van die voorgeskrewe huiswerk-boeke is verpligtend en leerlinge moet alle huiswerkopdragte en take daarin aanteken.
Selfone mag met die Hoof se medewete by die skool toegelaat word, onderhewig aan die volgende voorwaardes:
◦Selfone moet tydens klastye afgeskakel wees;
◦Indien 'n leerling sy/haar ouers dringend moet kontak, geld die volgende prosedure:
Die selfoon word in die teenwoordigheid van 'n personeellid aangeskakel;
Die oproep of boodskap word in die teenwoordigheid van 'n personeellid gemaak of gestuur;
Die selfoon word direk daarna in die teenwoordigheid van die personeellid afgeskakel en gebêre.
◦Rommelstrooi is 'n ernstige oortreding.
◦Bome en plante mag nie beskadig word nie.
◦Geen leerling mag binne- of buite skoolure met skooldrag enige pamflette of kennisgewings namens instansies of persone uitdeel, sonder toestemming van die Hoof of Opvoedingsraad nie. Die leerlinge is onderhewig aan die dissipline van die skool.
◦Geen leerling op die skoolterrein mag gedurende skoolure met persone buite die skoolterrien gesels, of by motors saamdrom nie.
◦'n CVO-leerling gebruik nie vuil of onwelvoeglike taal nie en hou ook sy/haar taal suiwer. Ons gebruik ook nie die Here se naam ydelik nie.
◦Leerlinge mag nie aan mekaar stamp of mekaar afknou nie. Daar mag ook nie op die stoepe gehardloop word nie.
◦Wees altyd betyds by die skool. Indien 'n leerling egter laat kom, moet hy/sy eers by die kantoor gaan rapporteer.
◦Tydens klaswisseling moet leerlinge ordelik beweeg. Leerlinge wat laat kom by klasse sal gestraf word.
◦Geen vandalisme sal toegelaat word nie.
Kleedkamers behoort die trots van elke leerling te wees. Leerlinge moet die kleedkamers te alle tye netjies en skoon laat nadat hulle dit gebruik het. Geen etery, hardloop, gly, speel of samedromming word in die kleedkamers toegelaat nie.
Optrede buite die skool
Buite die skool en na ure bly leerlinge ambassadeurs en verteenwoordigers van die skool. Waar ons ookal beweeg of wat ons ookal doen, moet ons optrede altyd korrek en volgens die gees van die skool wees. Vir CVO Marmer is net die beste goed genoeg!
Die korrekte wintersdrag is as volg:
• Maandae tot Vrydae - Marmersweetpakke met Marmer sportdrag onder die sweetpak
• Dinsdae - Oos-Transvaal sweetpak (as u kind een het) met ons Marmer sportdrag onder die sweetpak.
• Vrydae - Oos-Transvaal sweetpak met 'n Oos-Tvl T-hemp bv. Hokkie/rugby/tennis of skaak hempie (as u kind een het).
• Onthou asseblief dogters trek wit skoolkouse by hul tekkies aan en seuns wit sportkouse.
• Dogters trek hul blou rompies onder hulle sweetpakke aan en seuns hulle blou rugbybroekies.
Seuns – mooi kort en netjies
Dogters – Vlootblou/Wit/Bruin rekkies Gewone vlootblou of wit linte Blou of silwer knippies
• Juwele (dogters): Oorbelle – slegs goud of silwer ringetjies of knoppies
Seëlringe – slegs goud of silwer
Die korrekte somersdrag is as volg:
• Maandae, Woensdae, Vrydae:
Seuns – Ligblou knopies hemp en Vlootblou skoolbroek.
(as hulle skoene wil dra, is dit swart skoolskoene met vlootblou kouse met 2 ligblou strepies – hierdie kouse is by "USA Stores" te koop langs Multronic)
Dogters – Skoolrokkie (as hulle skoene wil dra, swart skoolskoene met wit skoolkouse)
• Belangrik: Saam met die somersdrag word 'n vlootblou trui gedra, as dit nog koud is.
• Dinsdae: Skool sportdrag (dra sweetpak as dit nog koud is) met wit kouse by die tekkies.
• Donderdae: Skool sportdrag of Provinsiale sportdrag (skool sweetpak of provinsiale sweetpak as dit nog koud is)